Akademiska Damkören Lyran

Akademiske Damkören Lyran, som oftest forkortet til bare  Lyran, er et finlandssvensk damekor ifra Helsingfors i Finland. Koret har et 60-talls aktive medlemmer; flertallet av dem studerer ved ulike høyskoler i Helsingforsregionen. Koret er en forening tilknyttet Helsingfors universitet. Det øver i Gamla studenthuset i Helsingfors.

Koret ble stiftet i 1946 av en gruppe kvinnelige studenter ved Nylands Nasjon, med Eja Tollet i spissen. Gruppen ekspanderte etterhvert, og da kapellmester Henrik Christiernin tok over som dirigent i 1951 var de et 40-talls sangere.

I dag hører Lyran til Finlands fremste damekor. Fra 2009 ble koret dirigert av Jutta Seppinen, musices magister ifra Sibelius-Akademiet. Koret holder et flertalls konserter hvert år, deltar i korkonkurranser og reiser på turnéer. Koret har også utgitt en rekke innspillinger. I 2001 ble innspillingen Lyst utnevnt til årets kor-innspilling av Finlands Korlederforening og Sulasol. Lyran oppfører både profan og sakral musikk, i så vel gamle som moderne toneganger, og baserer seg gjerne på unge finske komponister. Ved siden av konsertrepertoaret har koret en stamrepertoar bestående av viser og evergreens.

Året 1954 startet Lyran et langvarig samarbeid med Akademiska Sångföreningen med en en felles julkonsert. Dette samarbeidet forsetter den dag i dag, og de årlige julekonsertene i Johanneskyrkan har blitt en tradisjon. Før jul i 2011 utga de to korene sin andre felles innspilling, Julen vi minnes.

I 1967 dannet noen tidligere medlemmer av koret foreningen Harpan, dels som en støtteforening for Lyran, men også for å kunne treffes og synge sammen. Harpan har i dag et hundretalls medlemmer.

Lyran har hatt nære forbindelser med Trondhjems Studentersangforening siden 1968.

Innspillinger 
 Hennes röst (2019)
 Låt mig vara den jag är (2016)
 Julen vi minns (2011) (med Akademiska Sångföreningen)
 Triumf (2007)
 Pärlor (2006)
 I Himmelen (2004)
 Lust (2001)
 Julstämning (1999) (med Akademiska Sångföreningen)
 Bulgarisk Skärgårdsvals (1993)

Forkvinner

Referanser

Eksterne lenker 
 
 

Studentforeninger
Kor
Finske organisasjoner
Organisasjoner etablert i 1946
1946 i Finland